ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท ฯ เริ่มประกอบธุรกิจในปี 2512 โดยดำเนินการผลิต
ผลิตภัณฑ์พลาสติกเครื่องใช้ในครัวเรือนและได้พัฒนาความสามารถในการผลิตของบริษัทฯ
จนสามารถเปลี่ยนนโยบายการดำเนินธุรกิจ เป็นการผลิตชิ้นส่วนเพื่องานอุตสาหกรรม หรือ
ENGINEERING PARTS ต่อมาเพื่อเป็นการให้บริการแก่ลูกค้าได้กว้างขึ้น
จึงเปิดหน่วยงานพ่นสีประกอบชิ้นส่วนพลาสติกขึ้น และได้ดำเนินการจดทะเบียนแปรสภาพบริษัท เป็น
บริษัท ยูเนี่ยนพลาสติก จำกัด (มหาชน) เมื่อวันที่ 30 มีนาคม 2537 ทะเบียนเลขที่ บมจ. 346
เพื่อเป็นแนวทางในการดำเนินธุรกิจ โดยมีรายละเอียดพอสังเขปดังนี้

บริษัทฯ จดทะเบียนประกอบธุรกิจประเภทรับจ้างฉีดชิ้นส่วนพลาสติก และผลิตแม่พิมพ์
โดยมีกระบวนการผลิตที่ครบวงจร เพื่อตอบสนองความต้องการของลูกค้าแบบ ONE STOP SERVICE
ประกอบด้วย

-   การรับจ้างฉีดชิ้นส่วนพลาสติก การขึ้นรูป THERMO PLASTIC INJECTION MANUFACTURING
    นอกจากนี้ยังมีกระบวนการผลิต การพ่นสี และ การทำ SILK SCREEN

-   การบริการรับจ้างผลิตแม่พิมพ์ฉีดพลาสติก ด้วยการนำเทคโนโลยี CAD/CAM /CAE
    มาใช้ในการออกแบบและผลิตแม่พิมพ์ (HIGH SPEED MACHINING)
    รวมถึงเทคโนโลยีการขึ้นรูปแม่พิมพ์ด้วยความเร็วสูง

1.1 วัตถุประสงค์และเป้าหมายในการดำเนินธุรกิจ (GOAL)

บริษัทฯ
ได้กำหนดวิสัยทัศน์และพันธกิจขึ้นมาเพื่อนำไปกำหนดวัตถุประสงค์และเป้าหมายในการดำเนินธุรกิจที่มุ่งเน้นการเติบโตอย่างต่อเนื่องและยั่งยืนเพื่อก้าวไปสู่ความเป็นเลิศขององค์กร
รวมถึงความรับผิดชอบต่อสังคม ชุมชน และรักษาสิ่งแวดล้อม
พร้อมทั้งวิเคราะห์หาแรงขับเคลื่อนกลยุทธ์
เพื่อผลักดันแผนธุรกิจขององค์กรให้เกิดการปฏิบัติการอย่างจริงจัง
นอกจากนี้บริษัทได้กำหนดค่านิยมและวัฒนธรรมองค์กร
ซึ่งจะมีส่วนช่วยในการส่งเสริมและสนับสนุนให้สามารถบรรลุวัตถุประสงค์ดังกล่าว

วิสัยทัศน์ 

เป็นบริษัทชั้นนำของภูมิภาคอาเซียนในการผลิตชิ้นส่วนพลาสติกอย่างครบวงจร

พันธกิจ

เพื่อให้บรรลุผลตามวิสัยทัศน์ บริษัทฯ ได้กำหนดภารกิจหลัก 3 ข้อคือ

1.  พัฒนาศักยภาพการแข่งขัน และความพึงพอใจของลูกค้า เพื่อเป็นผู้นำด้านผลิตภัณฑ์ที่มีคุณภาพ
    และการส่งมอบที่ตรงเวลา

  2. สร้างความแตกต่างในการประยุกต์ใช้เทคโนโลยี ประกอบกับประสบการณ์
  และความชำนาญให้กับลูกค้า

  3. เป็นบริษัทที่มีระบบการกำกับดูแลกิจการที่ดี
  บริหารจัดการโดยคำนึงถึงผู้มีส่วนได้เสียรวมถึงชุมชน และสภาพแวดล้อม

ค่านิยม

ค่านิยมของบริษัทมี 7 ข้อ ได้แก่

  1. ยึดมั่นในผลงานที่มีคุณภาพ และเป็นรูปธรรม ทำงานอย่างมีประสิทธิภาพ โดยมุ่งเน้นคุณภาพ
  และการบริหารต้นทุน

  2. มุ่งมั่นสู่ความเป็นเลิศ ตั้งเป้าหมายที่ท้าทาย และพยายามทำให้ได้

  3. ยึดมั่นในความซื่อสัตย์ โดยอยู่บนพื้นฐานของจรรยาบรรณทางธุรกิจ

  4. แสวงหาความรู้จากทุกด้าน และนำมาใช้ให้เกิดประโยชน์สูงสุด

  5. สร้างความสามัคคีในหมู่พนักงาน และทำงานเป็นทีม

  6. พัฒนาศักยภาพของพนักงาน ทั้งความรู้ และความสามารถ ส่งเสริมให้กล้าพูด กล้าทำ
  ในสิ่งที่ถูกต้อง

  7. แสวงหาโอกาสจากการเปลี่ยนแปลง และนำมาปฏิบัติอย่างเป็นรูปธรรม

วัฒนธรรมองค์กร

เป็นองค์กรที่มีความคล่องตัวสูง สามารถรองรับสถานการณ์ที่มีการเปลี่ยนแปลงและการแข่งขันสูง
มีการกำหนดเป้าหมายที่ท้าทาย เน้นคุณภาพผลิตภัณฑ์ การส่งมอบบริการที่ดี
มีประสิทธิภาพสร้างความพึงพอใจให้กับลูกค้า การพัฒนาบุคลากรและเทคโนโลยี
เป็นไปอย่างต่อเนื่อง เพื่อตอบสนองความต้องการของตลาด
โดยบุคลากรทุกคนจะเข้ามามีส่วนร่วมในการเสนอข้อคิดเห็นและร่วมกันปฏิบัติให้ออกมาเป็นรูปธรรม
โดยยึดหลัก คุณธรรม คุณภาพ คุณประโยชน์ เป็นสำคัญ

วัตถุประสงค์ (OBJECTIVES)

1.  สร้างผลิตภัณฑ์และบริการเพื่อให้ลูกค้าพึงพอใจบนพื้นฐานการปรับปรุงอย่างต่อเนื่อง

2.  สร้างผลตอบแทนที่เหมาะสมและมีการเจริญเติบโตทางธุรกิจอย่างยั่งยืน

3.  เป็นที่น่าเชื่อถือของลูกค้า และผู้มีส่วนได้เสียทางธุรกิจ

เป้าหมาย (GOALS)

มุ่งการเพิ่มยอดขายให้มากกว่าปีก่อน และ ลดต้นทุนโดยการลดของเสียจากการผลิต

กลยุทธ์ (STRATEGIES)

1.  มุ่งเน้นสร้างความพึงพอใจให้กับลูกค้าในด้านคุณภาพของสินค้าและบริการ

2.  มุ่งเน้นความรับผิดชอบต่อผู้มีส่วนได้เสีย

3.  มุ่งเน้นการเพิ่มศักยภาพขององค์กร เพื่อตอบสนองความต้องการของตลาด

1.2 การเปลี่ยนแปลงและการพัฒนาการที่สำคัญ

การประกอบธุรกิจและการบริหารงานในรอบปีที่ผ่านมา บริษัทฯ ได้มีการจัดหาเครื่องจักร
และอุปกรณ์ที่เกี่ยวข้องกับกระบวนการผลิตใหม่ มาทดแทนเครื่องจักรเก่าบางส่วน
และมีการบำรุงดูแลรักษาเครื่องจักรที่ใช้ในการกระบวนการผลิต เพื่อปรับปรุงประสิทธิภาพ
และรักษามาตรฐานคุณภาพของผลิตภัณฑ์ การลดค่าใช้จ่าย และต้นทุนการผลิต
นอกจากนี้ยังมีการปรับปรุงสภาพแวดล้อมในการทำงานให้
มีความปลอดภัยในการทำงานของผู้ปฏิบัติงาน

1.3 โครงสร้างการถือหุ้นของกลุ่มบริษัท

บริษัทฯ มีรูปแบบการถือหุ้น โดยแบ่งออกเป็นบริษัทร่วม และบริษัทที่เกี่ยวข้องดังนี้

“บริษัทร่วม” หมายถึง บริษัท พีเอสวีโมลด์ จำกัด ประกอบธุรกิจประเภท รับจ้างผลิต
จำหน่ายแม่พิมพ์ สำหรับผลิตอุปกรณ์และเครื่องมือเครื่องใช้ทุกชนิด โดย บริษัท ยูเนี่ยนพลาสติก
จำกัด (มหาชน) ถือหุ้น 25%

“บริษัทที่เกี่ยวข้อง” หมายถึง บริษัทยูเนี่ยนนิฟโก้ จำกัด
ประกอบธุรกิจประเภทรับจ้างและผลิตชิ้นส่วนพลาสติก โดยบริษัท ยูเนี่ยนพลาสติก จำกัด (มหาชน)
ถือหุ้น 19.9976 %

1.4 ความสัมพันธ์กับกลุ่มธุรกิจของผู้ถือหุ้นใหญ่

ผู้ถือหุ้นรายใหญ่ คือ บริษัทสหยูเนี่ยน จำกัด (มหาชน) ซึ่งถือหุ้นของบริษัทฯ คิดเป็นร้อยละ 49.52
แต่การดำเนินธุรกิจหลักของบริษัทฯ มิได้มีความสัมพันธ์
หรือเกี่ยวข้องกับการดำเนินธุรกิจอื่นของผู้ถือหุ้นรายใหญ่อย่างมีนัยสำคัญ
มีเพียงความสัมพันธ์เพียงครั้งคราว เช่นการใช้บริการที่ปรึกษาทางธุรกิจ

2. ลักษณะการประกอบธุรกิจ

การประกอบธุรกิจของแต่ละสายผลิตภัณฑ์

โครงสร้างรายได้ของบริษัทฯซึ่งมีรายได้หลักจากการรับจ้างฉีดชิ้นส่วนพลาสติก
ผลิตแม่พิมพ์และจำหน่ายผลิตภัณฑ์ที่ได้จากกระบวนการผลิต ดังนี้

หน่วย: พันบาท

+-------------+-----------+-----+-----------+-----+-----------+-----+
| ผ           | ปี 2558    | %   | ปี 2557    | %   | ปี 2556    | %   |
| ลิตภัณฑ์/บริการ |           |     |           |     |           |     |
|             | รายได้     |     | รายได้     |     | รายได้     |     |
+-------------+-----------+-----+-----------+-----+-----------+-----+
| 1.          | 701,851   | 88  | 722,748   | 90  | 839,246   | 86  |
| ชิ้นส่วนพลาสติก |           | .13 |           | .41 |           | .82 |
+-------------+-----------+-----+-----------+-----+-----------+-----+
| 2. ผลิตแม่พิมพ์ | 47,926    | 6   | 22,239    | 2   | 72,306    | 7   |
|             |           | .02 |           | .78 |           | .48 |
+-------------+-----------+-----+-----------+-----+-----------+-----+
| 3. รายได้อื่นๆ | 46,610    | 5   | 54,411    | 6   | 55,106    | 5   |
|             |           | .85 |           | .81 |           | .70 |
+-------------+-----------+-----+-----------+-----+-----------+-----+
| รวมรายได้    | 796,387   | 100 | 799,398   | 100 | 966,658   | 100 |
|             |           |     |           | .00 |           | .00 |
+-------------+-----------+-----+-----------+-----+-----------+-----+

การประกอบธุรกิจของแต่ละสายผลิตภัณฑ์

2.1 ลักษณะของผลิตภัณฑ์และบริการ

  ลักษณะของผลิตภัณฑ์ หรือบริการ บริษัทฯ แยกผลิตภัณฑ์ออกตามประเภทที่ลูกค้าจ้างให้ผลิตได้ดังนี้

  2.1.1 ชิ้นส่วนพลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า ชิ้นส่วนพลาสติก
  สำหรับผลิตภัณฑ์ที่ใช้ในครัวเรือน และ ชิ้นส่วนกระติกน้ำ

  2.1.2 แม่พิมพ์ฉีดพลาสติก เพื่อสนับสนุนการผลิตชิ้นส่วนพลาสติก ประกอบด้วย
  แม่พิมพ์ที่เป็นชิ้นส่วนยานยนต์ แม่พิมพ์ที่เป็นชิ้นส่วนเครื่องใช้ไฟฟ้าและแม่พิมพ์อื่นๆ
  ที่ลูกค้าว่าจ้างให้ทำ

  2.1.2 งานพ่นสีพลาสติก สำหรับชิ้นงานพลาสติกในข้อ 2.1.1 ซึ่งต้องการความสวยงาม
  โดยใช้สี AIR DRY และสี 2K

2.2 การตลาดและการแข่งขัน

  2.2.1 นโยบายการตลาด

  บริษัทฯ มีความมุ่งมั่นในการที่จะผลิตสินค้าที่มีคุณภาพตรงตามความต้องการของลูกค้า
  ในราคาที่แข่งขันกับบริษัทในกลุ่มธุรกิจเดียวกันได้ รวมถึงการส่งมอบที่ตรงต่อเวลา
  และคำนึงถึงผลกระทบที่มีต่อสิ่งแวดล้อม และความปลอดภัยภายในองค์กร

-   ลักษณะของลูกค้า ได้แก่ บริษัท
    และโรงงานอุตสาหกรรมที่นำชิ้นส่วนไปใช้ในการประกอบรถยนต์ จักรยานยนต์ เครื่องใช้ไฟฟ้า
    และกลุ่มอุตสาหกรรมอื่นๆ เช่น เครื่องใช้ในครัวเรือน เฟอร์นิเจอร์ และเครื่องใช้สำนักงาน

-   กลุ่มลูกค้าเป้าหมาย ได้แก่ บริษัท หรือโรงงานอุตสาหกรรมที่ผลิตรถยนต์
    จักรยานยนต์ที่มีชื่อเสียงเป็นที่รู้จักในระดับนานาประเทศ

-   การจำหน่ายและช่องทางการจัดจำหน่าย บริษัทฯ รับจ้างการผลิตและขายโดยตรงกับลูกค้า
    ซึ่งลูกค้าดังกล่าวมีฐานการผลิตส่วนใหญ่อยู่ในประเทศ มีส่วนน้อยเท่านั้นอยู่ต่างประเทศ ซึ่งในปี
    2558 มีสัดส่วนมูลค่าการขายต่างประเทศประมาณร้อยละ 2 ในประเทศร้อยละ 98

-   บริษัทมีการส่งออกสินค้า ไปยังต่างประเทศดังนี้ อินเดีย จีน บราซิล และโปรตุเกส

-   ข้อมูลเกี่ยวกับลูกค้ารายใหญ่มากกว่าร้อยละ 10 ของรายได้รวม โดยในปี 2558
    บริษัทมีรายได้จากกลุ่มลูกค้ารายใหญ่จำนวน 3 ราย เป็นจำนวนเงินประมาณ 145 ล้านบาท
    88 ล้านบาท และ 70 ล้านบาท คิดเป็นร้อยละ 19.34 ร้อยละ 11.74 และ ร้อยละ 9.34
    ตามลำดับ

  2.2.2 สภาพการแข่งขัน

  สภาพการแข่งขันภายในอุตสาหกรรมในปี 2558 มีการแข่งขันค่อนข้างรุนแรง
  โดยเน้นการแข่งขันในด้านราคา คุณภาพ และการส่งมอบที่ตรงต่อเวลา
  ประกอบกับสภาวะเศรษฐกิจตกต่ำ และสภาวะภัยแล้ง ในประเทศไทย
  มีผลต่อภาคเกษตรกรเป็นอย่างมาก และการย้ายฐานการผลิตของผู้ผลิตชิ้นส่วนในต่างประเทศ
  เข้ามาในประเทศไทย ทำให้แนวโน้มการแข่งขันยิ่งทวีความรุนแรงเพิ่มมากขึ้น
  เพราะระดับความสัมพันธ์ของผู้ผลิตชิ้นส่วนที่ย้ายฐานมาจากต่างประเทศ
  มีความสัมพันธ์ใกล้ชิดกับลูกค้าของบริษัทฯ ทำให้จำนวนคู่แข่งขันจากเดิมที่มีจำนวนมากอยู่แล้ว
  มีจำนวนเพิ่มมากขึ้นจากเดิม รวมถึงการนำเทคโนโลยีที่ทันสมัยมาใช้ในกระบวนการผลิตของคู่แข่ง
  แนวโน้มภาวะอุตสาหกรรมและสภาพการแข่งขันในปี 2559
  คาดว่าภาพรวมสภาพเศรษฐกิจมีแนวโน้มชะลอตัว โดยเฉพาะในภาคเกษตรกรที่มีผลกระทบมาก
  จากภัยแล้งในประเทศ ราคาสินค้าเกษตรตกต่ำ ส่งผลให้ยอดการสั่งซื้อของบริษัทฯ
  มีแนวโน้มชะลอตัวและลดลง ในกลุ่มชิ้นส่วนรถยนต์และจักรยานยนต์
  โดยเฉพาะตลาดภายในประเทศที่มีผลตั้งแต่ปี 2558 จนถึงปี 2559 และคาดว่า
  จะมีผลกระทบไปจนถึงปี 2560 สำหรับการแข่งขันทางการค้าหลักๆ แบ่งแยกตามกลุ่มธุรกิจ ดังนี้

-   กลุ่มอุตสาหกรรมรถยนต์ คู่แข่งขันหลักมี ประมาณ 12 ราย

-   กลุ่มอุตสาหกรรมรถจักรยานยนต์ คู่แข่งขันหลักมีประมาณ 8 ราย

-   กลุ่มอุตสาหกรรมเครื่องใช้ไฟฟ้า คู่แข่งขันหลักมีประมาณ 15 ราย

-   กลุ่มอุตสาหกรรมอื่นๆ อาทิ เช่น อุตสาหกรรมเครื่องใช้ในครัวเรือน คู่แข่งหลักมีประมาณ 6
    ราย

2.3 การจัดหาผลิตภัณฑ์หรือบริการ

  (ก) บริษัทฯ มีโรงงานผลิต 2 แห่ง คือ

  1. โรงงานเลขที่ 11/1 ซอยเสรีไทย 62 แขวงมีนบุรี เขตมีนบุรี กรุงเทพฯ 10510

  2. โรงงานเลขที่ 99/8 หมู่ 5 ถ.บางนา-ตราด กม.38 ตำบลบางสมัคร อำเภอบางปะกง
  จังหวัดฉะเชิงเทรา 24180

กำลังการผลิต

+---------------------------------+-----------+-----------+-----------+
| รายการ                          | ปี 2558    | ปี 2557    | ปี 2556    |
+---------------------------------+-----------+-----------+-----------+
| กำลังการผลิตเต็มที่                  | 676,800   | 676,800   | 676,800   |
|                                 |           |           |           |
| ชั่วโมงการทำงานของเครื่องจักร (ช.ม.) |           |           |           |
+---------------------------------+-----------+-----------+-----------+
| ปริมาณการผลิตจริง                  | 413,200   | 428,015   | 439,920   |
|                                 |           |           |           |
| ชั่วโมงการทำงานของเครื่องจักร (ช.ม.) |           |           |           |
+---------------------------------+-----------+-----------+-----------+
| การใช้กำลังการผลิต (%)             | 61        | 63        | 65        |
+---------------------------------+-----------+-----------+-----------+
| อัตราเพิ่ม (ลด) ของปริมาณการผลิต (%) | (3.46)    | (2.71)    | (10.13)   |
+---------------------------------+-----------+-----------+-----------+

หมายเหตุ: ในปี 2558 มีการจำหน่ายเครื่องจักรที่
หมดสภาพออกไปและซื้อเครื่องจักรใหม่มาทดแทน

  - จำนวนกะที่ผลิตได้ จำนวน 3 กะ

  - จำนวนกะที่ผลิตจริง จำนวน 3 กะ

นโยบายการผลิตที่สำคัญ

  บริษัทฯ มีนโยบายที่จะตอบสนองความต้องการของลูกค้าในด้านคุณภาพ ราคา การส่งมอบ
  และความต้องการทางเทคนิคต่างๆ ที่ลูกค้าร้องขอ การตรวจสอบสารปนเปื้อนต่างๆ ที่มีในวัตถุดิบ
  เพื่อให้มั่นใจว่าชิ้นส่วนที่ผลิตออกไปจะไม่มีผลกระทบและสร้างความเสียหายต่อผู้บริโภค

  วัตถุดิบและผู้จำหน่าย

  - วัตถุดิบที่สำคัญ คือ เม็ดพลาสติกซึ่งปัจจุบันยังไม่สามารถที่จะหาวัตถุดิบอื่นมาทดแทนได้

  - แหล่งที่มาของวัตถุดิบ มีการสั่งซื้อจากใน และต่างประเทศโดยผ่านตัวแทนที่อยู่ภายในประเทศ
  โดยลูกค้าจะเป็นผู้กำหนดตัวแทนจำหน่าย

  - ปัญหาสำคัญที่มีผลกระทบ คือ ราคาน้ำมันดิบ
  ซึ่งอาจทำให้เกิดการเปลี่ยนแปลงราคาของเม็ดพลาสติก

ผู้จำหน่ายและจำนวนสัดส่วนการซื้อวัตถุดิบ

  สัดส่วนในการสั่งซื้อวัตถุดิบของบริษัทฯ เป็นการซื้อในประเทศ 100 % สั่งซื้อจากผู้จำหน่าย 26
  ราย ทั้งนี้ บริษัทฯ ได้สั่งซื้อวัตถุดิบจากผู้จำหน่ายรายใหญ่ 2 ราย คิดเป็นร้อยละ 27 และ 22
  ตามลำดับ

  บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
  ของมูลค่าการซื้อวัตถุดิบทั้งหมด

  (ข) กระบวนการผลิตหรือการกำจัดวัตถุดิบเหลือใช้ซึ่งมีผลกระทบต่อสิ่งแวดล้อม

  บริษัทฯ ได้ดำเนินการขออนุญาตกรณีการนำสิ่งปฏิกูล หรือวัสดุเหลือใช้ซึ่งมีลักษณะ
  และคุณสมบัติเป็นไปตามประกาศ กระทรวงอุตสาหกรรม เรื่อง
  การกำจัดสิ่งปฏิกูลหรือวัสดุที่ไม่ใช้แล้ว (พ.ศ. 2548) และประกาศกรมโรงงานอุตสาหกรรม
  เรื่อง หลักเกณฑ์และวิธีการปฏิบัติเกี่ยวกับการจัดการสิ่งปฏิกูลหรือวัสดุที่ไม่ใช้แล้ว (พ.ศ. 2551)
  ออกนอกบริเวณโรงงานทุกครั้งก่อนออกไปกำจัด ในช่วง รอบปีที่ผ่านมา บริษัทฯ ไม่มีกรณีข้อพิพาท
  หรือกรณีฟ้องร้องเกี่ยวกับสิ่งแวดล้อมแต่อย่างใด

2.4 งานที่ยังไม่ได้ส่งมอบ

ในปี 2558 บริษัทฯ มีงานรับจ้างผลิตแม่พิมพ์ที่ยังไม่ได้ส่งมอบ ให้กับลูกค้าประมาณ 16 ล้านบาท

3. ปัจจัยความเสี่ยง

บริษัทฯ
ได้ตระหนักถึงความสำคัญของการบริหารความเสี่ยงภายใต้การเปลี่ยนแปลงที่ส่งผลกระทบต่อธุรกิจทั้งจากปัจจัยภายในและภายนอก
โดยถือว่าการบริหารความเสี่ยงเป็นองค์ประกอบที่สำคัญของทุกกระบวนการในการดำเนินธุรกิจของบริษัทฯ
และต้องมีความเชื่อมโยงกันทุกระดับ จึงได้กำหนดเป็นนโยบายบริหารความเสี่ยงทั้งองค์กร
พนักงานทุกคนต้องปฏิบัติตาม
และมีการจัดตั้งคณะกรรมการบริหารความเสี่ยงเพื่อทำหน้าที่บริหารความเสี่ยงในภาพรวมให้เกิดประโยชน์สูงสุด
สำหรับการบริหารความเสี่ยงในระดับองค์กรจะมี

การบริหารจัดการอย่างเป็นระบบภายใต้การกำกับดูแลของกรรมการผู้จัดการ
และความเสี่ยงในระดับปฏิบัติงานจะอยู่ภายใต้การกำกับดูแลของผู้บริหารที่รับผิดชอบการปฏิบัติงานในหน่วยงานนั้น
ๆ โดยถือเป็นหน้าที่รับผิดชอบ
ของทุกหน่วยงานในการจัดการและควบคุมความเสี่ยงให้อยู่ในระดับที่ยอมรับได้
โดยมีปัจจัยความเสี่ยงดังนี้

3.1 ความเสี่ยงด้านการดำเนินธุรกิจ 

บริษัทฯ มีรายได้จากกลุ่มธุรกิจที่เป็นอุตสาหกรรมยานยนต์ประมาณร้อยละ 82 ของรายได้โดยรวม
ซึ่งถือว่าเป็นกลุ่มรายได้หลัก ประสบกับสถานการณ์เศรษฐกิจชะลอตัว ปัญหาภัยแล้ง
และสินค้าเกษตรราคาตกต่ำ ส่งผลให้กำลังซื้อของผู้บริโภคลดลง ประกอบกับการแข่งขันที่มากขึ้น
ทำให้บริษัทฯ มีรายได้ในปี 2558 ใกล้เคียงกับปีที่ผ่านมา อย่างไรก็ดีบริษัทฯ
ได้พยายามที่จะลดความเสี่ยงที่เกิดขึ้น
โดยการหารายได้เพิ่มขึ้นจากกลุ่มธุรกิจที่มุ่งเน้นการส่งออกเป็นหลักเพื่อมาเสริมรายได้ที่ขาดหายไป
ในขณะเดียวกันได้มีการปรับปรุงประสิทธิภาพการทำงานของเครื่องจักร โดย มีการ
จัดหาเครื่องจักรใหม่มาทดแทนเก่าที่ล้าสมัย และ ดำเนินการปรับปรุงเครื่องจักรให้อยู่ในสภาพที่
พร้อมใช้งานเต็มประสิทธิภาพ

3.2 ความเสี่ยงด้านการให้สินเชื่อ

สำหรับความเสี่ยงด้านการให้สินเชื่อที่เกี่ยวเนื่องกับลูกหนี้การค้าและลูกหนี้อื่น
ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
ดังนั้นบริษัทฯ จึงคาดว่าจะไม่ได้รับความเสียหายที่เป็นสาระสำคัญจากการให้สินเชื่อ
นอกจากนี้การให้สินเชื่อของบริษัทฯไม่มีการกระจุกตัว เนื่องจากบริษัทฯ
มีฐานของลูกค้าที่หลากหลายและมีอยู่จำนวนมากราย จำนวนเงินสูงสุดที่บริษัทฯ
อาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าและลูกหนี้อื่นที่แสดงอยู่ในงบแสดงฐานะการเงิน

3.3 ความเสี่ยงจากวัตถุดิบที่มีความสำคัญต่อการผลิต

บริษัทฯ สั่งซื้อเม็ดพลาสติกจากตัวแทนในประเทศ 100% โดยการซื้อเป็นสกุลเงินบาท
ซึ่งราคาน้ำมันดิบในตลาดโลกมีอิทธิพลต่อราคาวัตถุดิบของสินค้าพลาสติก
เนื่องจากเม็ดพลาสติกเป็นผลพลอยได้จากการกลั่นน้ำมันดิบ
หากราคาน้ำมันดิบในตลาดโลกสูงขึ้นก็มีผลทำให้ ราคาเม็ดพลาสติกสูงขึ้น
ส่งผลถึงต้นทุนการผลิตที่เพิ่มขึ้นตามด้วยดังนั้นความผันผวนที่แตกต่างกันออกไปตามสภาพตลาดและปัจจัยอื่นๆ
เช่น ระดับของอุปสงค์และอุปทาน อัตราแลกเปลี่ยนเงินตราต่างประเทศ เป็นต้น ทั้งนี้บริษัทฯ
มีแนวทางรองรับความเสี่ยงดังนี้

1.  มีการตรวจสอบและเปรียบเทียบราคาเม็ดพลาสติกจากผู้ขายมากกว่า 1 ราย ก่อนการสั่งซื้อ

2.  ติดตามแนวโน้มราคาเม็ดพลาสติกจากผู้ขายภายในประเทศและต่างประเทศ

3.  หากมีการขึ้นราคาของเม็ดพลาสติก บริษัทฯ
    ไม่ต้องรับภาระความเสี่ยงจากความผันผวนของราคาเม็ดพลาสติกเนื่องจากลูกค้าได้ตกลงร่วมกันว่าจะเป็นผู้รับความเสี่ยงนั้นโดยการรับภาระจากการปรับราคาของผลิตภัณฑ์ตามการเปลี่ยนแปลงของราคาวัตถุดิบ

3.4 ความเสี่ยงจากอัตราแลกเปลี่ยน

บริษัทฯ พิจารณาว่าความเสี่ยงจากอัตราแลกเปลี่ยนอยู่ในระดับต่ำ
เนื่องจากปริมาณของรายการที่เป็นเงินตราต่างประเทศซึ่งเกิดขึ้นในระหว่างปีมีน้อยรายการและจำนวนเงินของแต่ละรายการเป็นจำนวนที่ค่อนข้างต่ำ

3.5 ความเสี่ยงจากอัตราดอกเบี้ย

บริษัทฯ มีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากธนาคารและพันธบัตรรัฐบาล
อย่างไรก็ตาม
เนื่องจากสินทรัพย์และหนี้สินทางการเงินส่วนใหญ่ไม่มีดอกเบี้ยหรือมีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบันความเสี่ยงจากอัตราดอกเบี้ยของบริษัทฯ
จึงอยู่ในระดับต่ำ

3.6 ความเสี่ยงจากการเกิดอุทกภัย

ในรอบปีที่ผ่านมา ไม่มีอุทกภัยเกิดขึ้นแต่เพื่อความไม่ประมาท บริษัทฯ
ได้มีการปรับปรุงสภาพแวดล้อมภายในโรงงานและได้มีการตรวจสอบความแข็งแรงของแนวกำแพงกั้นน้ำอย่างสม่ำเสมอ

3.7 ความเสี่ยงจากการพึ่งพาลูกค้ารายใหญ่ตั้งแต่ร้อยละ 30 ของยอดขายรวม

บริษัทฯ มีลูกค้ารายใหญ่อยู่ 2 กลุ่มคือ กลุ่มยานยนต์และรถจักรยานยนต์ แต่จะมีรายใหญ่อยู่ 4
รายซึ่งมียอดคำสั่งซื้อจากบริษัท ประมาณร้อยละ 58 ของรายได้รวมทั้งหมด
แต่ไม่มีรายใดมีคำสั่งซื้อเกินร้อยละ 30 ซึ่งที่ผ่านมาบริษัทมีความสัมพันธ์อันดีกับบริษัทดังกล่าว
อย่างไรก็ดี บริษัทมีคู่แข่งหลายราย ดังนั้น หากบริษัทสูญเสียลูกค้ารายดังกล่าวไป
และไม่สามารถหาลูกค้ารายอื่นมาทดแทนได้ก็จะมีผลกระทบต่อรายได้ของบริษัท

3.8 ความเสี่ยงจากการที่บริษัทมีผู้ถือหุ้นรายใหญ่ > 25%

บริษัท สหยูเนี่ยน จำกัด(มหาชน) เป็นผู้ถือหุ้นรายใหญ่ ถือหุ้นในบริษัทฯ จำนวน 12,380,130 หุ้น
คิดเป็นร้อยละ 49.52 ของจำนวนหุ้นทั้งหมดที่จำหน่ายได้แล้วทั้งหมด
แต่การดำเนินงานของบริษัทไม่ได้มีลักษณะของการพึ่งพาบริษัทใหญ่ ที่เป็นนัยสำคัญ
มีเพียงการความสัมพันธ์เป็นครั้งคราวเฉพาะธุรกรรม เช่น การให้บริการที่ปรึกษาทางธุรกิจ

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรของบริษัท มีรายละเอียดดังนี้

+-----+---------------+--------+-----------+-------------+----------+
| ส   | ส             | ขนาด   | การถือสิทธิ์  | ว           | มูล       |
| ่วนข | ถานที่ตั้ง/ประเภท |        |           | ัตถุประสงค์ของ | ค่าตามบัญช |
| องบ |               |        |           |             | ี(ล้านบาท) |
| ริษัท |               |        |           | การถือครอง   |          |
+-----+---------------+--------+-----------+-------------+----------+
| ที่ดิน | 11/1          | 25 ไร่  | ถือก       | ที่ตั้ง         | 10.40    |
|     | ซอยเสรีไทย 62  | 2 งาน  | รรมสิทธิ์เต็ม | อาคารโรงงาน |          |
|     | มีนบุรี กรุงเทพฯ  |        |           |             |          |
|     |               | 57     |           |             |          |
|     |               | ต      |           |             |          |
|     |               | ารางวา |           |             |          |
+-----+---------------+--------+-----------+-------------+----------+
|     | ตำบล บางสมัคร  | 15 ไร่  | ถือก       | ที่ตั้ง         | 69.80    |
|     | อ. บางปะกง    | 3 งาน  | รรมสิทธิ์เต็ม | อาคารโรงงาน |          |
|     |               | 100    |           |             |          |
|     | จ. ฉะเชิงเทรา  | ต      |           |             |          |
|     |               | ารางวา |           |             |          |
+-----+---------------+--------+-----------+-------------+----------+
| อา  | 11/1          | 11 หลัง | ถือก       | ที่ตั้ง         | 30.20    |
| คาร | ซอยเสรีไทย     |        | รรมสิทธิ์เต็ม | อาคารโรงงาน |          |
|     | 62มีนบุรี        |        |           | และสำนักงาน  |          |
|     | กรุงเทพฯ       |        |           |             |          |
+-----+---------------+--------+-----------+-------------+----------+
|     | ตำบล บางสมัคร  | 3 หลัง  | ถือก       | ที่ตั้ง         | 39.28    |
|     | อ. บางปะกง    |        | รรมสิทธิ์เต็ม | อาคารโรงงาน |          |
|     |               |        |           |             |          |
|     | จ. ฉะเชิงเทรา  |        |           |             |          |
+-----+---------------+--------+-----------+-------------+----------+
| เค  | มีนบุรี:         | 76     | ถือก       | ผลิต         | 16.28    |
| รื่อง |               | เครื่อง  | รรมสิทธิ์เต็ม | ชิ้นส่วนพลาสติก |          |
| จักร | เครื่องฉีดพลาสติก |        |           |             |          |
|     |               | 31     |           | ผลิตแม่พิมพ์    |          |
|     | เคร           | เครื่อง  |           |             |          |
|     | ื่องจักรผลิตแม่พิมพ์ |        |           |             |          |
+-----+---------------+--------+-----------+-------------+----------+
|     | บางปะกง:      | 21     | ถือก       | ผลิต         | 0        |
|     |               | เครื่อง  | รรมสิทธิ์เต็ม | ชิ้นส่วนพลาสติก |          |
|     | เครื่องฉีดพลาสติก |        |           |             |          |
+-----+---------------+--------+-----------+-------------+----------+

ส่วนทรัพย์สินประเภทอื่น เช่น เครื่องมือเครื่องใช้โรงงาน อุปกรณ์และเครื่องตกแต่งสำนักงาน
ยานพาหนะ และทรัพย์สินระหว่างติดตั้ง มูลค่าสุทธิตามบัญชีจำนวน 75.04 ล้านบาท
รวมมูลค่าทรัพย์สินสุทธิตามบัญชี ณ วันที่ 31 ธันวาคม 2558 มูลค่า 241 ล้านบาท

  บริษัทฯ มีโปรแกรมคอมพิวเตอร์สำหรับระบบงานบัญชี
  และออกแบบแม่พิมพ์ถือเป็นทรัพย์สินไม่มีตัวตนมูลค่าสุทธิ 0.645 ล้านบาท

มูลค่าสินทรัพย์สุทธิไม่ได้นำไปค้ำประกันหรือก่อภาระผูกพันใด ๆ

  ทรัพย์สินถาวรของบริษัทย่อย

  ไม่มี

บริษัทฯ ไม่ได้เป็นเจ้าของเครื่องหมายการค้าสำคัญ ลิขสิทธิ์ หรือทรัพย์สินทางปัญญาอื่น

4.2 นโยบายในการลงทุนในบริษัทย่อย บริษัทร่วม

  ในปัจจุบันบริษัทฯ ไม่มีนโยบายในการลงทุนในบริษัทย่อย และบริษัทร่วมเพิ่มเติม

4.3 การประเมินราคาทรัพย์สิน

  ในระหว่างปี 2558 บริษัทฯ ไม่มีการประเมินราคาทรัพย์สิน
  เนื่องจากไม่มีการเปลี่ยนแปลงอย่างมีนัยสำคัญ

5. ข้อพิพาททางกฎหมาย

ในปัจจุบันบริษัทฯ ไม่มีประเด็นข้อพิพาททางกฎหมาย

6. ข้อมูลทั่วไปและข้อมูลสำคัญอื่น

6.1. ข้อมูลทั่วไป

ข้อมูลทั่วไปของบริษัท ยูเนี่ยนพลาสติก จำกัด (มหาชน)

-   ประกอบธุรกิจประเภท ผลิตและรับจ้างฉีดชิ้นส่วนพลาสติกและผลิตแม่พิมพ์

-   ที่ตั้งสำนักงานใหญ่ 11/1 ซอยเสรีไทย 62
    แขวงมีนบุรี เขตมีนบุรี กรุงเทพมหานคร 10510
    โทร 0-2517-0109-14 แฟกซ์ 0-2517-0529
    WEB SITE : www.unionplastic.co.th

-   ตั้งสำนักงานสาขาที่ 1 99/8 หมู่ 5 ถนนบางนา-ตราด (กม.38) ต.บางสมัคร

  อ.บางปะกง จ.ฉะเชิงเทรา 24180
  โทร (038) 571-741-5 แฟกซ์ (038) 842-418

-   ทุนจดทะเบียน หุ้นสามัญ 25,000,000 หุ้น มูลค่าหุ้นละ 10 บาท ชำระแล้วเต็มมูลค่าหุ้น

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

-   บริษัทร่วม บริษัท พีเอสวีโมลด์ จำกัด

  ประกอบธุรกิจประเภท รับจ้างผลิต ผลิต
  จำหน่ายแม่พิมพ์สำหรับผลิตอุปกรณ์และเครื่องมือเครื่องใช้ทุกชนิด

  ที่ตั้งสำนักงานใหญ่ 46/36 หมู่ 9 ต.บางปลา อ.บางพลี จ.สมุทรปราการ 10540โทร.
  0-2315-5161-3

  ทุนจดทะเบียน หุ้นสามัญ 1,000,000 หุ้น มุลค่าหุ้นละ 10 บาท ชำระแล้วเต็มมูลค่าหุ้น

  สัดส่วนการถือหุ้นของบริษัทฯ 249,999 หุ้น คิดเป็นร้อยละ 25 ของจำนวนหุ้นทั้งหมด

-   บริษัทที่เกี่ยวข้อง บริษัท ยูเนี่ยนนิฟโก้ จำกัด

  ประกอบธุรกิจประเภท ผลิตชิ้นส่วนพลาสติก

  ที่ตั้งสำนักงานใหญ่ 99/11 หมู่ 5 ถนนบางนา-ตราด (ก.ม.38) ต.บางสมัคร
  อ.บางปะกง จ.ฉะเชิงเทรา 24180
  โทร. (038) 842-130-5 แฟกซ์ (038) 842-129

  ทุนจดทะเบียน หุ้นสามัญ 1,000,000 หุ้น มูลค่าหุ้นละ 100 บาท ชำระแล้ว เต็มมูลค่าหุ้น

  สัดส่วนการถือหุ้นของบริษัทฯ 199,976 หุ้น คิดเป็นร้อยละ 19.9976 ของจำนวนหุ้นทั้งหมด

บุคคลอ้างอิงอื่น ๆ

-   นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย ) จำกัด

  ที่ตั้งสำนักงานใหญ่ 62 อาคารตลาดหลักทรัพย์แห่งประเทศไทย ถนนรัชดาภิเษก คลองเตย
  กรุงเทพฯ 10110
  โทร. 0-2359-1200-1 แฟกซ์ 0-2359-1259

-   ที่ทำการนายทะเบียนหลักทรัพย์ อาคารสถาบันวิทยาการตลาดทุน
    2/7 หมู่ 4 (โครงการนอร์ธปาร์ค) ถนนวิภาวดีรังสิต
    แขวงทุ่งสองห้อง เขตหลักสี่ กรุงเทพฯ 10210
    โทร.0-2596-9000 แฟกซ์ 0-2832-4994-6

-   ผู้สอบบัญชี บริษัท สำนักงาน อีวาย จำกัด

  1. นางสาว ทิพวัลย์ นานานุวัฒน์ ทะเบียนเลขที่ 3459
  2. นางสาว วิสสุตา จริยธนากร ทะเบียนเลขที่ 3853
  3. นาย เติมพงษ์ โอปนพันธุ์ ทะเบียนเลขที่ 4501
  4. นางพูนนารถ เผ่าเจริญ ทะเบียนเลขที่ 5238

  ที่ตั้งสำนักงานใหญ่ 193/136-137 ชั้น 33 เลครัชดาออฟฟิศคอมเพล็กซ์
  ถนนรัชดาภิเษก คลองเตย กรุงเทพฯ 10110
  โทร.0-2264-0777 แฟกซ์ 0-2264-0789,0-2264-0790